SDPI ಮತ್ತು ಕಾಂಗ್ರೆಸ್ ನಡುವಿನ ವೋಟ್ ಬ್ಯಾಂಕ್ ರಾಜಕಾರಣವೇ ಕಾರಣ: ಶೋಭಾ ಕರಂದ್ಲಾಜೆ masthmagaa.com: ಬೆಂಗಳೂರಿನ ಕೆ.ಜಿ.ಹಳ್ಳಿ, ಡಿ.ಜೆ.ಹಳ್ಳಿ ಮತ್ತು ಕಾವಲ್ ಭೈರಸಂದ್ರದಲ್ಲಿ ನಡೆದ ಗಲಭೆಯು ಎಸ್ಡಿಪಿಐ ಸಂಘಟನೆ ಮತ್ತು ಕಾಂಗ್ರೆಸ್ ನಡುವೆ ವೋಟ್ ಬ್ಯಾಂಕ್ ರಾಜಕಾರಣಕ್ಕೆ ನಡೆಯುತ್ತಿರುವ ಮೇಲಾಟ ಅನ್ನೋದು ಸ್ಪಷ್ಟವಾಗಿದೆ ಅಂತ ಬಿಜೆಪಿ ಸಂಸದೆ ಶೋಭಾ ಕರಂದ್ಲಾಜೆ ಹೇಳಿದ್ದಾರೆ. ಈ ಘಟನೆಯು ಮಂಗಳೂರಿನ ಪೊಲೀಸ್ ಠಾಣೆ ಮೇಲೆ ದಾಳಿ ಮಾಡಿದ್ದು, ಮೈಸೂರಿನಲ್ಲಿ ಕಾಂಗ್ರೆಸ್ ಶಾಸಕ ತನ್ವೀರ್ ಸೇಠ್ ಮೇಲೆ ನಡೆದ ದಾಳಿ, ಪಾದರಾಯನಪುರ ಘಟನೆ, ಮುಸಲ್ಮಾನ ಸಮುದಾಯ ಹೆಚ್ಚಿರುವ ಕಡೆ ಎಸ್ಡಿಪಿಐ ಸಂಘಟನೆ ಹಿಡಿತ ಸಾಧಿಸಲು ಪ್ರಯತ್ನಿಸುತ್ತಿರುವ ಮುಂದುವರಿದ ಭಾಗ ಅನ್ನೋದು ಸ್ಪಷ್ಟವಾಗಿದೆ. ಇದೊಂದು ವ್ಯವಸ್ಥಿತ ಷಡ್ಯಂತ್ರ. ಸಾಮಾಜಿಕ ಜಾಲತಾಣದಲ್ಲಿ ಹಾಕಿರುವ ಪೋಸ್ಟ್ ಬಗ್ಗೆಯೂ ಸಂಶಯವಿದೆ. ಎಸ್ಡಿಪಿಐ ಸಂಘಟನೆಯ ಮುಜಾಮಿಲ್ ಪಾಷಾ ಬಗ್ಗೆ ಸಂಶಯವಿದ್ದು ತನಿಖೆ ನಡೆಸಬೇಕು. ಏಕಾಏಕಿ 3,000 ಜನ ಹೇಗೆ ಬಂದ್ರು. ಅವರ ಕೈಗೆ ಪೆಟ್ರೋಲ್ ಹೇಗೆ ಬಂತು. ಕಲ್ಲು, ದೊಣ್ಣೆಗಳು ಹೇಗೆ ಬಂದವು. ಪೊಲೀಸ್ ಠಾಣೆ ಮೇಲೆಯೇ ಅಟ್ಯಾಕ್ ಮಾಡುತ್ತಾರೆ ಅಂದ್ರೆ ಅವರಿಗೆ ಮುಖಂಡರ ಕುಮ್ಮಕ್ಕು ಇದೆ. ತಪ್ಪಿತಸ್ಥರ ಬಂಧಿಸಬೇಕು ಅಂತ ಕರಂದ್ಲಾಜೆ ಹೇಳಿದ್ದಾರೆ. masthmagaa.com